***GuvernerTurist d.o.o.***

# Adresa Ul. Maršala Tita do br. 34 Tuzla 75000 , BiH

Tel. / Fax ++ 387 35 247410 / 247411 / e mail guvernerturist@bih.net.ba

**JANUAR U PORTUGALU**

****

**TERMINI:**

**10.01.2025. - 14.01.2025.**

**24.01.2025. - 28.01.2025.**

**CIJENA: 1.400 KM**

**PLAN I PROGRAM PUTOVANJA:**

**1. DAN - BEOGRAD – PORTO.**

Sastanak putnika na aerodromu Nikola Tesla. Polijetanje za Porto u jutarnjim satima. Slijetanje na aerodrom u Portu. Porto jedan od najstarijih gradova na Iberijskom poluostrvu, po kome je Portugal dobio ime. Porto je grad smješten na sjeverozapadu Portugala, na ušću reke Douro. Prostire se na površini od 41, 7 kvadratnih kilometara, a u njemu živi oko 240 000 stanovnika. Ovo je drugi po veličini grad u Portugalu. Porto je poznat po vinu, a njegov historijski centar se od 1996. godine nalazi na UNESCO – voj listi svetske baštine. Prostor na kome se nalazi Porto bio je naseljen još u praistoriji. Naselje je došlo pod rimsku vlast 275. godine pre nove ere, što je dovelo do nastanka prvog gradskog naselja. Tadašnji naziv grada bio je Portus Cale. Tokom XVIII. i XIX. veka grad se pretvara u pravi industrijski centar. Danas je Porto jedan od najrazvijenijih gradova u Evropskoj Uniji, i jedno od najpoželjnijih mjesta za život. Porto je grad sa brojnim atrakcijama, i svake godine ga posjećuje veliki broj turista iz celog svijeta. Most Dom Luis I je najprepoznatljivija gađevina u Portu. Konstrukcija podseća na Ajfelov toranj, što ne čudi, jer je njego konstruktor bio Theophile Seyrig, saradnik Ajfela. Most nosi ime po kralju Luisu I, a u blizini se nalazi još jedan most, koji nosi ime njegove žene, Dona Maira Pia. Vila Nova de Gaia je deo grada koji se nalazi uz samu rijeku, a poznat je po podrumima i skladištima poznatih proizvođača vina. Tu su i brojne neonske reklame, od kojih se posebno ističe Sandemanov „ The Don “, crna silueta koja ima oblik poznatog junaka Zoroa. Iz velikog broja kafića, u kojima se posjetioci mogu opustiti, pruža se sjajan pogled na ukotvljene brodove na kojima su istaknuti znakovi lokalnih vinara. Cais da Ribeira je jedan od najslikovitijih delova Porta, ispunjen živopisnim starim kućama i brojnim ugostiteljskim objektima. Ovdje je uvijek živo, a naročito u večernjim satima, kada se tu okupi veliki broj ljudi.

 Veliki broj restorana nudi zaista vrhunska jela po pristupačnim cijenama. Odavde se pruža predivan pogled na neke od znamenitosti grada. Katedrala se odlikuje veoma zanimljivim izgledom, koji podsjeća na utvrđenje. Ralzlog takvom izgledu daju dva crkvena tornja. Gradnja katedrale trajala je tokom dvanaestog i trinaestog vijeka, ali je velike promjene doživjela u osamnaestom vijeku. Sa crkvene terase se pruža zaista sjajan pogled na grad. Slijedi panoramsko razgledanje grada, vožnja gradskim bulevarima,pored Kristalne palate, Kule Klerigoš,Trga Umberta Delgada preko mosta dom Luiša, a zatim ugodna šetnja centrom grada: Trg Ribeira, Berza, Rue Katarina..

Smještaj u hotel. Slobodno vrijeme za individualno razgledanje grada. Noćenje.

**2. DAN - PORTO /BRAGA - GIMARAEŠ/.**

Doručak. Slobodan dan za individualno razgledanje grada ili fakultativni izlet:

 Braga je živahan grad, jedan od najstarijih u zemlji, prepun mladim ljudima koji studiraju na njegovim univerzitetima. Biskupija Braga je najstarija u Portugalu, a u srednjem vijeku grad se čak upoređivao sa Santiagom de Compostelom po moći i značaju. Ovuda je prošao jedan od puteva za Santiago. Katedrala u Bragi je najstarija u zemlji, a sagradili su je u XII. veku roditelji prvog portugalskog kralja, D. Henrique i D. Teresa, koji su ovde i pokopani. Braga je i danas jedno od glavnih verskih središta u zemlji, sa slavljima Velike nedelje i festivalom Sao Joao kao vrhuncima svog liturgijskog i turističkog kalendara. Grad obiluje i ostacima iz rimskog doba Laganom šetnjom istoriskim središtem posjetioci mogu vidjeti neke od brojnih crkava, diviti se kućama i historiskim građevinama, kao što su Palacio do Raio, Theatro Circo, Arco da Porta Nova. Ali Braga se smatra najmlađim gradom u Portugalu, a od njegovih savremenih znamenitosti ističe se gradski stadion Braga, koji je dizajnirao Souto Moura, jedan od najprestižnijih portugalskih arhitekata i dobitnik Pritzkerove nagrade. Svaki posjetilac Brage mora vidjeti svetilište Bom Jesus, ikonu grada, sa svojim monumentalnim stepeništem koje usred prostranstva zelenila nudi izvrstan panoramski pogled na grad. Gimaraeš se smatra rodnim mjestom Portugala jer je Afonso Henriques, koji je kasnije bio prvi kralj Portugala, rođen ovde. Istorijsko središte u području koje je bilo unutar gradskih zidina Gimaraeša, povezano je sa nastankom i identitetom Portugala, a klasifikovano je kao mesto svetske baštine na temelju originalnosti i autentičnosti primenjenih u njegovoj obnovi. Grad još uvijek ima skladnu, dobro očuvanu celinu koja se odlikuje u gracioznim gvozdenim verandama, granitnim balkonima i tremovima, palatama, lukovima koji povezuju uske ulice, popločanim pločama koje je izgladilo vreme, tornjevima i klaustrima. Na trenutak posjetilac ima utisak da je u srednjevekovnom okruženju, gdje je plemstvo sa vremenom izgradilo svoje kuće, poput kuće Mota Prego, palate Vila Flor i Toural, i mnogih drugih objekata koje Gimaraešu daju jedinstvenu atmosferu. Povratak u Porto. Noćenje.

**3. DAN - PORTO - KOIMBRA – LISABON.**

Doručak. Nastavak putovanja za Koimbru. Razgledanje Koimbre, jednog od najstarijih univerzitetskih gradova u Evropi koji zauzima posebno mjesto u srcu svakog Portugalca. Prvi univerzitet je osnovan 13. avgusta 1290. godine i jedan je od najstarijih na svijetu, a šest portugalskih kraljeva rođeno je u ovom živopisnom mjestu. Coimbra, nekada glavni grad Portugala (od 1139. do 1256.), je jedan od istorijskih najvažnijih gradova u zemlji, poznat po svom univerzitetu, koji je jedan od najstarijih u Evropi (osnovan je 1290.godine.). Iako mu možda nedostaju savremene atrakcije Lisabona i Porta, bogat je vijekovima starim spomenicima koji ilustruju svako poglavlje historije arhitekture, a univerzitet i okolina su proglašeni svjetskom baštinom. Vrijedi ga posjetiti ne samo zbog monumentalnog univerziteta već i zbog drevnog nalazišta Conimbriga, koje ima neke od najbolje očuvanih rimskih mozaika u Evropi. Između toga posjetioci mogu vidjeti različite romaničke, gotičke i barokne crkve kao i jedan od najboljih portugalskih nacionalnih muzeja. Šetnja historijskim centrom grada.

 Nastavak puta za Lisabon, za Evropljane: "Tu, blizu, a ipak nekako skrajnut", razvijao se na temeljima prošlosti osvajača, koji su iz kolonija donosili bogatstvo, a u svojoj zemlji gradili dvorce, palate, spomenike, razvijali slikarstvo i razne zanate. Lisabon grad fada, plavog neba, grad koji ima dušu. Kad sa jednog od mnogobrojnih vidikovaca, ili sa nekog od sedam brda, na koliko se Lisabon prostire, pogledate na rijeku Težo, povjerovat ćete da je ono što vidite zapravo more. A, nije! Reka Težo je toliko snažna i velika da se posjetiocima čini kao da su na obali okeana u koji se ona uliva. Da li zbog rijeke ili okeana, tek - Lisabon su davno prozvali svojevrsnim biserom ove dve moćne vodene sile. Lisabon je i mnogo poznatiji po muzejima, palatama, po uskim, strmim ulicama, ali i po širokim avenijama, po kvartu Alfama, najstarijem i jednim od retkih koji nije stradao u razornom zemljotresu 1755. godine. Ako za neki grad kažu da je istinski gostoljubiv, onda je to svakako Lisabon. Vječita je inspiracija slikarima, muzičarima, umjetnicima, sa velikim brojem nacionalnih restorana u kojima će vam ponuditi domaću hranu i, naravno, vino.

Panoramsko razgledanje grada autobusom: Trg markiza Pombala, Bulevar slobode, Trg obnovitelja (de Restauradores), Rosio, Bajša, ulica Augusta, Baira Alto, Belem, manastir Sv. Žeronima, tvrđava Sv. Đorđa, Spomenik otkrićima...

Slobodno vrijeme za individualno razgledanje grada. Preporučujemo posjetu i individualno razgledanje najvećih znamenitosti Lisabona: Dvorac Svetog Djordja je izgrađen verovatno u XI. vijeku, tokom vladavine Mavara. Grad je osvojio prvi portugalski kralj Alfonso I, tako što se jedan od vitezova, Martim Moniz, bacio s konja i spriječio branioce da zatvore vrata. Ostao je priklješten dovoljno dugo da ostali vojnici prodru do kapije. Dvorac je dugo služio kao kraljevska palata, a od XVI. vijeka započinje proces zapuštenosti. Danas je dvorac jedna od najvećih atrakcija Lisabona. Mosteiro dos Jerónimos (Samostan) – Na mjestu samostana nekada se nalazila crkva, u kojoj se, pre nego što je otkrio Indiju, molio Vasco da Gama. Zbog toga je samostan postao simbol plovidbe i otkrića. Građen je nekih stotinak godina u renesansnom stilu. U samostanu je osmišljen recept za čuvenu portugalsku poslasticu „Pasteis de Belema“. Danas se u njemu nalaze Pomorski muzej i Nacionalni arheološki muzej. Lisabonska katedrala je najstarija građevina u gradu, a potiče iz sredine XII veka. izgrađena je po narudžbi prvog portugalskog kralja Alfonsa I. Građena je u romaničkom stilu, a njen oblik podseća na utvrđenje. Kasnije su dodati gotički, kao i barokni i neoklasicistički detalji. Stradala je tokom zemljotresa 1755. godine, ali ne u većoj mjeri. U katedrali se nalaze mošti Svetog Vicentea, zaštitnika Lisabona. Lisabonski okeanarijum je jedan od najboljih svjetskih akvarijuma. Ovo je zgrada okružena vodom, kojoj se može pristupiti preko mostića. Akvarijum je nastao za idejom da predstavi samostalne dijelove okeana, pa je tako središnji dio najveći, i okružen je sa četiri strane sa manjim akvarijumima. Najveći akvarijum imitira uslove u globalnom okeanu, a ostalima su predstavljeni severni Atlantik, Antartika, topli Pacifik, i tropski Indijski okean. U akvarijumu se nalazi preko 500 vrsta i oko 8000 životinja, smještenih u sedam miliona litara slane vode. Most Vasca da Game prelazi preko reke Težo, a izgrađen je 1966. godine. dugačak je 17 kilometara, što ga čini najdužim evropskim mostom. Konstruisan je tako da može da izdrži katastrofalan zamljotres poput onog iz 1755. Sa mosta se pruža veličanstven pogled na gradsku obalu. Smeštaj u hotel. Noćenje.

**4. DAN - LISABON /SINTRA – KABO DE ROKA – KAŠKAIŠ – EŠTORIL/.**

Doručak. Slobodan dan ili fakultativni izlet – SINTRA –

Portugalski vladari su bili opčinjeni Sintrom. Očarala ih je toliko da su u njoj gradili dvorce i palate, tvrdeći da je slikovita, neodoljiva, romantična, mistična, istovremeno i magična. Brdima koja okružuju živopisni gradić i poslije toliko vijekova dominiraju zidine mavarskog utvrđenja i sasvim sigurno vječne palate Pena, jednog od sedam čuda Portugalije, koja je pod zaštitom UNESKO-a. Sintra je istovremeno ime i za živopisni gradić, planinu i cijelu šumovitu regiju. Na turističkoj mapi Portugala ona je nezaobilazno odredište. Ušuškana među brdima, specifične mikroklime, sa zbijenim kućama, uskim, strmim ulicama, fontanama, vrtovima, a prije svega sa dvorcima sve do 20. veka bila je utočite portugalskim kraljevima. CABO de ROCA - najzapadnija tačka starog kontinenta. Zovu je i ivicom Evrope. Kad biste odatle nastavili na istu stranu sveta, treba samo da pređete »veliku vodu« i eto vas u Americi...KAŠKAIŠ - Jedno od najljepših portugalskih odmarališta - Kaškaiš je destinacija evropske elite. Do kraja 19. vijeka ovde su gospodarili ribari, a onda su stigli portugalski kraljevi i svrgnuti vladari iz evropskih zemalja. Kažu da je ovde bilo, za vreme Drugog svjetskog rata, više kraljeva nego hotela sa pet zvezdica. Danas je ovo luksuzno ljetovalište prepuno raskošnih vila nekadašnjih kraljeva, careva i aktuelnih svjetskih bogataša. Po ljepoti, Kaškaiš se može porediti sa Sintrom, letnjom rezidencijom portugalskih kraljeva. Jedino što je Sintra smještena u podnožju brežuljaka, bogatih šumom, a Kaškaiš je na obali Atlanskog okeana. Svako od ovih mjesta ima svoje draži, privlačnost, svoju magiju. EŠTORIL – naziv važi i za banju u kojoj su se za vreme Drugog svjetskog rata okupljali izbegli vladari, razni avanturisti, a pre svega špijuni. I danas postoje građevine, nekad hoteli, koje su pružale utočište špijunima. Uvek je aktuelna priča da je baš tu, u legendarnom kazinu Eštorila, Jan Fleming upoznao srpskog obavještajca, jugoslovenskog dvostrukog agenta Dušana Duška Popova koji ga je inspirisao da stvori lik čuvenog tajnog agenta Džemsa Bonda. Noćenje.

**5. DAN - LISABON - BEOGRAD.**

Doručak. Sobe treba napustiti do 11 sati. Slobodno vrijeme do transfera na aerodrom. Transfer na aerodrom.

Let za Beograd (JU 563) u 17.20 sati. Slijetanje na aerodrom Nikola Tesla u Beogradu u večernjim satima.

 **KRAJ PROGRAMA**

**U CIJENU UKLJUČENO:**

* Avionske i aerodromske takse u Beogradu, Lisabonu i Portu (na dan objavljivanja programa i koje su podložne promjenama)
* Avionski prevoz na relaciji Beograd –Porto/Lisabon- Beograd
* Prevoz autobusom na naznačenim relacijama, smeštaj u hotelima kategorije tri zvezdice u dvokrevetnim ili dvokrevetnim sobama sa pomoćnim lezajem (noćenja sa doručkom – samousluživanje, izbor više jela)
* Razgledanje gradova prema programu
* Usluge vodiča
* Troškovi organizovanja putovanja.

**U CIJENU NIJE UKLJUČENO:**

* Komunalne servisne i poreske takse (5 € po osobi i po noćenju)
* Međunarodno putno zdravstveno osiguranje
* Ulaznice za kulturno istorijske objekte
* Fakultativni izleti
* Transfer Tuzla – Beograd - Tuzla

**FAKULTATIVNI IZLETI:**

- Cjelodnevni izlet – Sintra, Kabo de Roka, Kaskais, Estoril. Cena – 79 evra. (U cijenu je uključeno: prevoz autobusom na navedenim relacijama, ulaznica za Nacionalnu palatu, kao i angažovanje vodiča)

- Cjelodnevni izlet - Gimaraeš i Braga. Cena - 75 evra. (U cijenu je uključeno: prevoz autobusom na navedenim

relacijama, ulaznica za palatu, kao i angažovanje vodiča)

Za realizaciju ovih izleta potrebno je najmanje 20 prijavljenih učesnika.

**VAŽNE NAPOMENE ZA PUTOVANJE**

- Potrebno je najmanje 20 putnika za realizaciju ovog putovanja.

- Postoji mogućnost smještaja u trokrevetnim sobama uz blagovremeni upit u agenciji.

- Doplata za jednokrevetnu sobu iznosi 200 eura za sve vreme boravka, uz blagovremeni upit u agenciji

- Polisa zdravstvenog osiguranja je neophodna u zavisnosti od propisa zemlje krajnje destinacije.

Odgovoran organizator putovanja: Putnik Travel Beograd